Rettens dom af 2. juli 2025 – PT Permata Hijau Palm Oleo og PT Nubika Jaya mod Kommissionen
(Sag T-187/23) 1
(Handelspolitik – dumping – import af fedtsyre med oprindelse i Indonesien – endelig antidumpingtold – artikel 17, stk. 3, i forordning (EU) 2016/1036 – anmodning om individuel undersøgelse – urimeligt byrdefuld opgave – artikel 9, stk. 1, i forordning 2016/1036 – fortsættelse af undersøgelsen efter tilbagetrækningen af klagen – artikel 3, stk. 2, i forordning 2016/1036 – artikel 9, stk. 2 og 4, i forordning 2016/1036 – skadesanalyse – artikel 21, stk. 1, i forordning 2016/1036 – analyse af Unionens interesser – åbenbart urigtigt skøn – retlig fejl)
Processprog: engelsk
Parter
Sagsøgere: PT Permata Hijau Palm Oleo (Medan, Indonesien) og PT Nubika Jaya (Medan) (ved advokaterne F. Graafsma, J. Cornelis og M. Van Luchene)
Sagsøgt: Europa-Kommissionen (ved L. Di Masi, G. Luengo og J. Zieliński, som befuldmægtigede)
Sagens genstand
Sagsøgerne har med deres søgsmål anlagt i henhold til artikel 263 TEUF nedlagt påstand om annullation af Kommissionens gennemførelsesforordning (EU) 2023/111 af 18. januar 2023 om indførelse af en endelig antidumpingtold på importen af fedtsyre med oprindelse i Indonesien (EUT 2023, L 18, s. 1).
Konklusion
Europa-Kommissionen frifindes.
PT Permata Hijau Palm Oleo og PT Nubika Jaya betaler sagsomkostningerne.
____________
1     EUT C 179 af 22.5.2023.